หนูเป็นเนื้อนูนๆบนใบหน้า เป็นนิ่มๆไม่เจ็บ เป็นหลายวันแล้วยังไม่ยุบเลยค่ะ รู้สึกกังวลมากกลัวจะเป็นตลอดไปไม่หาย หนูจะทำไงดี คะ ไม่รู้จะรักษายังไง ไม่เหมือนสิว ไม่มีหัว แต่ตอนนี้เริ่มด้านแล้วค่ะเพราะหนูจับบ่อย ช่วยแนะนำทีค่ะ ว่าเป็นอะไร
สวัสดีค่ะ ก้อนเนื้อนูนๆ บนใบหน้า อาจเป็น1. แผลเป็นชนิดนูน ซึ่งจะเกิดตามหลังการเกิดบาดแผลบนใบหน้า เช่น แผลถลอก แผลจากการเกา การโดนข่วน โดนยุงกัด ของแหลมทิ่มแทง รวมถึงแผลจากการเป็นสิว เป็นต้น โดยแบ่งออกเป็น- แผลเป็นชนิดนูนหนาธรรมดา (hypertrophic scar) มักจะพบในช่วงระยะ 6 เดือนแรกหลังจากแผลหาย หลังจากนั้นก็จะค่อยๆยุบลง และจะกลับเข้าสู่แผลเป็นคงที่ (stable scar) มีลักษณะใกล้เคียงแผลเป็นปกติในช่วงประมาณ 1 ปี- แผลเป็นชนิดคีลอยด์ (keloid) ซึ่งเกิดจากร่างกายมีการซ่อมแซมของชั้นผิวหนังที่มากผิดปกติ แผลจะนูนออกมาจากขอบแผลเดิมค่อนข้างมาก หากเป็นไม่นาน มักจะคลำได้ค่อนข้างนิ่ม สีแดงคล้ำหรือออกม่วง แต่หากเป็นนานแล้ว ก้อนมักแข็ง และมักมีอาการคันร่วมด้วย2. ก้อนเนื้องอกของผิวหนังชนิดต่างๆ เช่น ไฝ กระเนื้อ, porokertosis, pseudoepitheliomatous hyperplasia, syringoma, sebaceous adenoma, eccrine poroma, hemangioma เป็นต้นแนะนำว่าควรไปพบแพทย์เฉพาะทางด้านผิวหนังเพื่อตรวจว่าเกิดจากสาเหตุใด จะได้รับการรักษาที่ตรงกับโรคค่ะ